b'\n_START_ARTICLE_\nVeronikina nagrada\n_START_PARAGRAPH_\nVeronikina nagrada je literarna nagrada, ki jo podeljuje Mestna ob\xc4\x8dina Celje za najbolj\xc5\xa1o pesni\xc5\xa1ko zbirko leta. Pobudnik nagrade in organizator podelitve je celjsko podjetje Fit media. Ime nagrade izvira iz legende o Veroniki Deseni\xc5\xa1ki, prepovedani ljubezni grofa Friderika II. Veronikina nagrada je ena izmed najpomembnej\xc5\xa1ih literarnih nagrad v Sloveniji. Podeljevati so jo za\xc4\x8deli leta 1997. Prireditev navadno poteka konec avgusta na Starem gradu nad Celjem. Tri\xc4\x8dlanska strokovna \xc5\xbeirija (navadno sestavljena iz literata in predstavnikov kritike ali knji\xc5\xbenic) izmed nominirancev izbere zmagovalca, ki prejme listino Mestne ob\xc4\x8dine Celje in denarno nagrado v frednosti 4000 evrov bruto.'